kardosdrur/scandi-wiki huggingface dataset:
DSB WildCard

DSB WildCard var et rabatkort fra DSB for alle personer i alderen 16-25 år (begge inkl.), samt enhver SU-modtager uanset alder. Kortet kostede 185 kroner (2011) og var gyldigt i et år. Herefter skulle det fornys for en pris på yderligere 180 kroner. Wildcard blev afløst af DSB Ung Kort, som i 2018 ligeledes blev afskaffet til fordel for andre rabatordninger for unge.

Rabatter 
 50 % rabat på en normal billetpris på rejser med tog i Danmark fra mandag – torsdag og lørdag.
 25 % rabat på normal billetpris på rejser med tog i Danmark fredag og søndag.
 20 % rabat på Øresundsbilletter.
 25 % RailPlus rabat på udenlandske ordinære billetpriser til en lang række lande.
 25 % rabat på alle varer, dog undtagen aviser og udeblade, på salgsvognen i InterCity og InterCity Lyn i Danmark samt i internationale tog mellem København og Hamborg.

Se også 
 WunderCard – Arrivas svar på WildCard

Referencer

WildCard
AOK

AOK har flere betydninger:

 Alt om København
 A-ok, et udtryk om at alt er fint
 A-OK-håndtegn, symboliseret ved at sætte tommel- og pegefinger sammen mens alle andre fingre er udstrakte
 Karpathos Island National Airport, IATA-lufthavnskode
 Armeeoberkommando, navnet på diverse hærkommandoer i den østrig-ungarske og tyske hær, især under verdenskrigene
 AOK Kerkyra, en græsk fodboldklub, kendt som PAE AOK Kerkyra siden 2012
 A.O. Karditsa F.C., en græsk fodboldklub ofte forkortet "AOK"
 Oklahoma Atheists, en gruppe ateister i Oklahoma City
 AOK (album), Mandarynas album, eller dets titelnummer
 "A-OK", en sang af det australske band Violent Soho fra deres album Everything Is A-OK fra 2020
 Age of Empires II: The Age of Kings computerspil
 Age of Empires: The Age of Kings Nintendo DS-spil

Se også 
 Ayokay
Silicon Valley

Silicon Valley er den sydlige del af San Francisco Bay Area i det nordlige Californien i USA. Oprindeligt refererede navnet til regionens store antal af Silicium chipinnovatører og fabrikanter, men det blev efterhånden en henvisning til alle de højteknologiske firmaer i området.

Silicon Valley omfanger den nordlige del af Santa Clara Valley og det nærliggende samfund i de sydlige dele af San Francisco halvøen og Østbugten. Området strækker sig omtrent fra Menlo Park (på halvøen) og Fremont/Newark området i Østbugten ned gennem San Jose, centreret cirka omkring Sunnyvale. Highway 17 korridoren gennem Santa Cruz bjergene til Scotts Valley og Santa Cruz i Santa Cruz Amtet er nogle gange betragtet som en del af Silicon Valley. Silicon Valley regnes for at være verdens største klynge og er samtidig den klynge som er bedst beskrevet i litteraturen.

Bemærkelsesværdige firmaer 
Tusindvis af højteknologiske firmaer har hovedsæde i Silicon Valley; heriblandt er de følgende fra Forbes 500:

 Adobe Systems
 Advanced Micro Devices
 Agilent Technologies
 Altera
 Apple Inc.
 Applied Materials
 BEA Systems
 Cadence Design Systems
 Cisco Systems
 Corsair Memory
 Coursera
 DreamWorks Animation
 eBay
 Electronic Arts
 Google
 Hewlett-Packard
 Intel
 Intuit
 Juniper Networks
 Logitech
 Maxtor
 National Semiconductor
 Network Appliance
 NVIDIA Corporation
 Oracle Corporation
 Pixar Animation
 Siebel Systems
 Sun Microsystems
 Symantec
 Synopsys
 Varian Medical Systems
 Xilinx
 Yahoo!

Andre bemærkelsesværdige firmaer med hovedsæde i Silicon Valley inkluderer:

 3Com
 Adaptec
 Amdahl
 Atmel
 Cypress Semiconductor
 Foundry Networks
 Hitachi Global Storage Technologies
 Knight-Ridder (opkøbt af The McClatchy Company)
 LSI Logic
 McAfee
 Netscape (opkøbt af AOL)
 NeXT Computer, Inc. (nu Apple)
 Palm, Inc.
 PalmSource, Inc.
 PayPal (nu en del af eBay)
 Rambus
 Redback Networks
 SanDisk
 Sumco USA (tidligere Sumitomo)
 Silicon Graphics
 Solectron
 TiVo
 VA Software (Slashdot)
 VeriSign
 Veritas Software (opkøbt af Symantec)
 VMware (opkøbt af EMC)

Universiteter 
 Carnegie Mellon University (Universitetsområde på Vestkysten)
 San José State University
 Santa Clara University
 Stanford University

Californiens geografi
San Francisco
James Morrison (skuespiller)

James Morrison (født 21. april 1954 i Bountiful, Utah) er en amerikansk skuespiller.

Som professionel teaterskuespiller har Morrison spillet professionelt skuespil siden de tidlige 1980'ere og har vundet priser som Los Angeles Drama Critics Circle Award for Bedste Optræden . Han har også instrueret teaterproduktioner.

På tv har Morrison været gæstestjerne i serier som Frasier, X-Files, Interne Affærer, Præsidentens mænd og Six Feet Under.

Morrison arbejder ofte sammen med producerne Glen Morgan og James Wong, og spillede en central rolle i deres serie Space: Above and Beyond  fra 1995. Han arbejdede også sammen med Wong om filmen The One hvori Morrison spiller Jet Lis bedste ven.

Morrisons seneste rolle er som lederen af Counter Terrorist Unit Los Angeles Bill Buchanan i 24 Timer. Han begyndte som en gæstestjerne halvvejs gennem den fjerde sæson (2005) og medvirkede også i sæson 5, hvor han var leder af CTU, sæson 6 og sæson 7, hvor Buchanan dør.

Morrison har også udgivet poesi og er yogalærer.

Eksterne links 
 

Skuespillere fra USA
24 Timer-skuespillere
Sct. Knuds Skole (Fredericia)

Sct. Knuds Skole er katolsk privatskole beliggende på Sjællandsgade i Fredericia, hvis fundament og virke bygger på det katolsk-kristne livs- og menneskesyn og har som sit særlige kendetegn til formål at skabe et værdibaseret skolemiljø. På Sct. Knuds Skole skal eleven i frihed udvikle sine evner og særlige potentialer til gavn for den enkelte og fællesskabet. Desuden er det skolens mål at styrke elevernes mod til at træffe etisk funderede valg. Skolen består af børnehaveklasse til og med 10. klassetrin med i alt cirka 175 elever (pr. 2008). Skolens fritidsordning tilbydes skolens elever fra børnehaveklassen til 3. klasse. Skolen ligger ved siden af Sankt Knuds Kirke i Fredericia, som af kirkens menighedsråd udpeger to medlemmer til skolens bestyrelse.

Skolens historie 
I 1848 bekoster de tyske brødre Anton og Frantz Schütten den nye skole i Sjællandsgade. Huset ligger i dag lige ved siden af Sankt Knuds Kirke og Sct. Josef Plejehjem. I 1866 overtager Sankt Joseph Søstrene undervisningen på skolen. I 1907 bygges den nuværende hovedbygning. I 1981 forlader de sidste Sankt Josephsøstre Fredericia.

Referencer

Ekstern kilde/henvisning 
 Sct. Knuds Skoles officielle hjemmeside

Katolske skoler i Danmark
Bygninger, konstruktioner og anlæg i Fredericia
Uddannelse i Fredericia
Sankt Knuds Kirke (Fredericia)

Sankt Knuds Kirke er en romersk-katolsk kirke på Sjællandsgade i Fredericia. Det er den ældste kirke, som blev grundlagt efter reformationen, og har den næstældste katolske menighed i Bispedømmet København.

Ved siden af kirken ligger Sankt Knuds Skole.

Historie 
Den katolske menighed etableredes i Fredericia i 1650 med 2 præster fra jesuiterordenen. Det første kapel/katolske kirke byggedes i Sjællandsgade i 1687, mens den nuværende kirke byggedes i 1767. Frøken Susanne Bianco, som var medlem af menigheden, døde forinden i Mainz i Tyskland og testamenterede menigheden sin store arv, som var grundlaget til det nye byggeri. I 1865 fik Sankt Knuds Kirke lov til at bygge det nuværende tårn med to klokker, hvilket i øvrigt er den eneste kirke indenfor voldene med et rigtigt klokketårn.

Eksterne henvisninger 
 Sankt Knuds Kirkes hjemmeside
 Skt. Knuds Kirke hos danmarkskirker.natmus.dk (Danmarks Kirker, Nationalmuseet)

Katolske kirker i Danmark
Kirker i Fredericia
Roger Cross

Roger R. Cross (født 19. oktober 1969) er en jamaicansk skuespiller, som har medvirket i flere film og tv-serier, hovedsageligt produktioner filmet i Canada.

Cross blev født på Jamaica som den fjerde ud af fem børn, men flyttede til Burnaby, Canada med sine forældre og søskende da han var 11. Han dimitterede i 1989 med en grad i luftfart  og generelle studier  fra Trinity Western University i Langley, Britisk Columbia

Mens han ventede på et job indenfor luftfart begyndte Cross – som har erfaring indenfor kampsport – at lave stunts til film og endte med i stedet at fokusere på skuespil. Han studerede på Breck Academy i Vancouver og blev hyret til The International Rescue, en spillefilm filmet i Kina, Vietnam og Burma. Han har arbejdet som skuespiller lige siden.

Cross har spillet gæsteroller i serier som X-Files, Sliders, Stargate SG-1, Highlander, Relic Hunter, The 4400 og Star Trek: Enterprise. Han medvirkede også ofte i sci-fi serien First Wave og har medvirket i The Chronicles of Riddick, X-Men 2, Ballistic: Ecks vs. Sever, Beautiful Joe og Oliver Stones World Trade Center.

Han spillede også agent Curtis Manning i 24 Timer. Hans rolle begyndte i starten af seriens fjerde sæson i 2005 og blev senere en fast rolle.

Han bor i øjeblikket i Los Angeles.

Eksternt henvisninger 
 

Skuespillere fra Canada
24 Timer-skuespillere
Star Trek-skuespillere
Sankt Knuds Skole

Sankt Knuds Skole er navnet på flere skoler:

 Sankt Knuds Skole (Fredericia) er en katolsk privatskole i Fredericia.
 Sankt Knuds Skole (Århus) er en katolsk privatskole i Århus.
 Sankt Knuds Skole (København), katolsk privatskole på Vesterbro.
Carlo Rota

Carlo Rota (født 17. april 1961) er en britisk skuespiller, som bor i Canada. Han har medvirket i flere tv-serier som 24 Timer, Queer as Folk (amerikansk version) og Nikita. I 24 Timer spiller han Morris O'Brian, Chloe O'Brians eksmand. I tv-serien Nikita havde han en tilbagevendende rolle som den sleske Mick Schtoppel.

Eksterne henvisninger 
 

Skuespillere fra England
24 Timer-skuespillere
Maroon 5

Maroon 5 er en Grammy Awards-prisvindende pop/rock-gruppe, som kommer fra Los Angeles i Californien. Gruppen havde i 2004 store hits med sangene "This Love" og "She Will Be Loved".

Bandmedlemmer 
Maroon 5 består af:
 Adam Levine – Vokal og guitarist
 James Valentine – Guitarist
 Jesse Carmichael – Pianist
 Mickey Madden – Bassist
 Matt Flynn – Trommeslager; tidligere Ryan Dusick
 PJ Morton – Keyboardspiller; fast siden 2012

Diskografi

Singler 

Fra Songs about Jane:
 2003 "Harder to Breathe"
 2004 "This Love"
 2004 "She Will Be Loved"
 2004 "Sunday Morning"
 2005 "Must Get Out"

Fra Live – Friday The 13th:
 2005 "Shiver"

Fra It Won't Be Soon Before Long:
 2007 "Makes Me Wonder"
 2007 "Wake Up Call"
 2007 "Won't Go Home Without You"
 2008 "If I Never See Your Face Again" (Featuring Rihanna)

Fra Hands All Over:
 2010 "Misery"
 2011 "Moves Like Jagger"

Fra Overexposed:
 2012 "Payphone"
 2012 "One More Night"
 2012 "Daylight"

Fra V:
 2014 "Maps"
 2014 "Animals"
 2015 "Sugar"

Fra Red Pill Blues:
 2016 "Don't Wanna Know"
 2017 "Cold"
 2017 "What Lovers Do"
 2018 "Wait"
 2018 "Girls Like You"

Album 
 2002 Songs About Jane
 2003 1.22.03.Acoustic
 2005 Live – Friday the 13th
 2007 It Won't Be Soon Before Long
 2010 Hands All Over
 2012 Overexposed
 2014 V (five)
 2017 Red Pill Blues

Eksterne henvisninger 

 
 

Rockgrupper fra USA
Popgrupper fra USA
Morris O'Brian

Morris O'Brian er en fiktiv person fra tv-serien 24 Timer. Han spilles af skuespilleren Carlo Rota og er Chloe O'Brians eksmand.

Biografi
Morris introduceres sent i Sæson 5 da Chloe, hans ekskone, ringer til ham for at bede om hans hjælp til at genoprette en lydoptagelse som implicerer præsident Logan i konspirationen bag Sentox gasangrebet. Da Morris ankommer til CTU afslører Chloe at hun faktisk ringede til at for at få ham til at hjælpe hende og Jack Bauer med at dække over deres handlinger ved at forstyrre kommunikationen i CTU. Efter dette bliver Morris sendt af sted for at aflevere det nødvendige værktøj til Jack, for at få optaget en video af Logans tilståelse. Senere, da Chloe tager hjem efter en svær dag, følger Morris med for at tale med hende.

Meget lidt er blevet afsløret om Morris, men alt tyder på at han og Chloe havde problemer på grund af deres arbejde og Morris' opførsel, hvor han er meget galant overfor damer. Morris taler med engelsk accent.

Det er blevet bekræftet at Morris vender tilbage i Sæson 6; det er dog stadig usikkert om der vil blive afsløret mere om hans forhold til Chloe.

O'Brian, Morris
Marisol Nichols

Marisol Nichols (født 2. november 1973 i Chicago, Illinois) er en amerikansk skuespillerinde. Hun er af mexikansk afstamning. Hun er bedst kendt for rollen som Audrey Griswold i Fars fede Las Vegas ferie med Chevy Chase, Beverly D'Angelo, Randy Quaid, Ethan Embry og Wayne Newton. 

Nichols spillede også Bianca, Chris Halliwells snigmorder-forlovede fra fremtiden, i "Chris-Crossed", en episode af Charmed. For nylig har hun spillede med i ABC serien In Justice. Hun er medlem af Church of Scientology.

Filmografi 
The Gates 2010 (TV series) Sarah Monohan 
 Felon (2008) (TV)....Laura Porter
 "Delta Farce" (2007)... Maria
 24 Timer (2007)
 In Justice (2006) (TV)....Sonya Quintano
 Big Momma's House 2 (2006)...Liliana Morales
 Blind Justice (2005) (TV)...Karen Bettancourt
 Homeland Security (2004/I) (TV)
 The Road Home (2003)...Stephanie
 Charmed (2003) (TV)...Bianca
 Nip/Tuck (2003)
 Laud Weiner (2001)
 The Princess and the Marine (2001) (TV)
 Resurrection Blvd (2000) (TV Series)
 The Princess and the Barrio Boy (2000) (TV)...Sirena
 Bowfinger (1999)
 The Sex Monster (1999)
 Jane Austen's Mafia! (1998)
 Can't Hardly Wait (1998)
 Scream 2 (1997)
 Fars fede Las Vegas ferie (1997)
 Friends 'Til the End (1997) (TV)
 My Guys (1996) (tv-serie)
 Riverdale (2017-nu)

Eksterne links 
 
 Marisol Nichols officielle webside

Skuespillere fra USA
24 Timer-skuespillere
Personer fra Chicago
Spansk-amerikanere
Mermaid Bowl

Mermaid Bowl er den danske finale i amerikansk fodbold under DAFF, efter afslutning af Nationalligaen og slutspil. Det er den danske pendant til Super Bowl.

På samme dag som Mermaid Bowl afholdes også Junior Bowl, Future Bowl og Dannebrog Bowl. Junior Bowl er mesterskabsfinalen for U19-hold, efter Juniornationalligaen, og er afholdt siden 1992. Future Bowl er mesterskabsfinalen for U16-hold. Dannebrog Bowl er mesterskabsfinalen for flag football-hold. Den første Dannebrog Bowl blev afholdt i 2004.

Liste over Mermaid Bowls 
I 1988 blev finalen ikke spillet under Mermaid Bowl-navnet.

Eksterne henvisninger 
Mermaid Bowl – officiel hjemmeside

Amerikansk fodbold i Danmark
Robert Cochran

Robert Cochran er medskaber af tv-serien 24 Timer. Før den skabte og producerede han og Joel Surnow tv-serien La Femme Nikita og var senere også seriens konsulenter.

Eksterne henvisninger 
 

24 Timer
Tjek fødselsår
Tv-producere fra USA
Joel Surnow

Joel Surnow er bedst kendt som medskaber og executive producer  for tv-serien La Femme Nikita, men har også skrive manuskripter til andre populære serier såsom The Equalizer, Miami Vice, Nowhere Man og Wiseguy. Hans seneste værk er den meget populære, prisvindende tv-serie 24 Timer, som han skabte og producerer sammen med Robert Cochran. I 2006 vandt 24 Timer flere Emmy Awards.

Eksterne links 
 

24 Timer
Tv-producenter fra USA
Valle (kommune)

Valle er en kommune i Agder fylke i Norge. Den grænser i nord til Bykle og Tokke, i øst til Fyresdal, i syd til Bygland, og i vest til Sirdal.

den nuværende kommune blev etableret 1. januar 1962 ved at to separate kommuner, Valle og Hylestad, blev sammenlagt. Der er to byer i kommunen, Valle og Rysstad, med den kommunale administration placeret i Valle.

Kommunen er en del af Setesdal. Floden Otra løber gennem kommunen. Den vestlige del av kommunen er en del af Setesdal Vesthei - Ryfylkeheiane Landskabsbeskyttelsesområde, hvor Europas sydligste vildrenstamme holder til.

Vandkraft 
Vandkraft er en vigtig indtægtskilde for kommunerne Valle og Bykle. Udbygningen af kraftværkerne i Valle startede i 1960'erne. Otra Kraft, som holder til ved Brokke kraftverk på Nomeland, driver flere kraftstationer i Setesdal.

Eksterne henvisninger 

 Valle Kommune
 Setesdal Vesthei – Ryfylkeheiane Landskapsvernområde
 Kultur i Valle på kort fra Kulturnett.no 

Kommuner i Agder
Kommuner i det tidligere Aust-Agder fylke
Setesdal
DTS

DTS (også kendt som Digital Theater Systems), ejet af DTS, Inc. (NASDAQ: DTSI ), er et flerkanals digitalt surround soundformat brugt til både kommerciel/teatralsk brug og af forbrugere (med betydningsfulde forskelle mellem forbrugerudgaven og den kommercielle/teatralske udgave).

I dag bliver langt de fleste dvd-film, inklusiv danske, udgivet med et Dolby Digital- lydspor. DTS-lydspor er stadig forholdsvis sjældent. Udviklingen går dog også meget hurtigt indenfor lyd-formater. De seneste skud på stammen: Dolby® True HD (5.1-kanal), Dolby® Digital Plus, DTS-HD (5.1-kanal) anvendes i forbindelse med de nyeste formater på billedfronten ex.Blu-ray

Se også 
 Dolby
 Dolby Digital

Eksterne henvisninger 
 DTS.com

Audio codecs
Krise

En krise (fra græsk κρίσις, krísis -  i dag κρήση, krísi - oprindelig "mening", "forskel", senere snarere i betydningen "tilspidsning") betegner en problematisk forandringssituation forbundet med et vendepunkt.

"Krise" er et begreb, som bruges i mange sammenhænge:
medicinsk krise
psykologisk krise
krise (marxistisk teori)
krise (sociologi)
økologisk krise
politisk krise
finanskrise

Se også
Setesdal

Setesdal er navnet på dalen langs floden Otra som har sit udspring i den nordlige ende af Agder fylke i Norge.

Navnet Setesdal blev oprindelig kun brugt om de to nordligste kommuner i fylket, Bykle og Valle. Området nedenfor blev kaldt Otrudal. Senere flyttede grænsen for Setesdal sydover til Bygland med Byglandsfjord. Man brugte da begreberne Øvre- og Nedre Setesdal.

I dag regner man hele dalområdet fra Bykle til og med kommunene Iveland og Evje og Hornnes hørende til Setesdal. Mere end halvdelen af fylkets areal består af Setesdalskommunerne.

Kilder og henvisninger 

 
Landskap i Norge
Agders geografi
Anousheh Ansari

Anousheh Ansari (farsi: انوشه انصاری [], født 12. september 1966 i Iran) iransk-amerikansk forretningskvinde. I 1982 flygtede hun fra præstestyret til sin tante i USA.

Den 18. september 2006 fløj hun som den fjerde rumturist op til Den Internationale Rumstation med det russiske rumfartøj Sojuz TMA-9. Efter landingen d. 29. september havde hun været 10 døgn, 21 timer og 6 minutter i verdensrummet. Prisen var på 20 millioner USD.

Hun har bidraget til Ansari X-Prize, der var en pris på 10 millioner USD til den første private, der kunne sende tre mennesker ud i rummet. Prisen blev vundet 4. oktober 2004 af Scaled Composites med deres SpaceShipOne.

Trivia 

Hun er så vild med Star Trek at hun ville bære en Star Trek-uniform om bord på rumstationen ISS. Ansari blev både den første muslimske kvinde og den første iranskfødte i rummet, samt den første kvindelige rumturist.

Eksterne henvisninger 
 Anousheh Ansari på spacescience.ir 

Rumturister fra USA
Rumturister fra Iran
Vædderen (flertydig)

Vædderen har flere betydninger:

 Vædderen – et stjernebillede på den nordlige himmelkugle
 Vædderen (stjernetegn) – et stjernetegn i dyrekredsen
 F359 Vædderen – et dansk inspektionsskib af Thetis-klassen (1992-)
 F349 Vædderen – et dansk inspektionsskib af Hvidbjørnen-klassen (1963-1992)
Sankt Jørgen

Sankt Jørgen (Jørgen den hellige, Sankt Georg, Ridder Jørgen, ) var (ca. 275-280 - 23. april 303) og er en kristen martyr i Palæstina under kejser Diocletians forfølgelser. Han er desuden helgen med helgendag 23. april.

Kun lidt er kendt om Sankt Jørgens liv. Han blev født i Kappadokien i det nuværende Tyrkiet. Som officer i Diocletians hær vandt han stor respekt og fik indflydelse ved det kejserlige hof. Det lykkedes ham at omvende kejserinde Alexandra til kristendommen, og det kan have foranlediget den ellers hidtil tolerante kejser Diocletian, der regerede 284 – 305, til sin blodige forfølgelse af de kristne. I 303 blev Jørgen pågrebet, torteret og henrettet sammen med Alexandra uden for byen Diospolis i Palæstina.

Legenden fortæller, at Jørgen reddede en by en jomfru eller prinsesse i byen fra en hadefuld drage. Til tider har man ment, at prinsessen var den hellige Margaretha.

Sankt Jørgen er flittigt anvendt som symbol i Rusland. Egentlig er han Moskvas skytshelgen, og han kan findes blandt andet i det russiske nationalvåben. Han er også skytshelgen for England, Portugal, Catalonien, Litauen, Serbien, Montenegro, Georgien, Etiopien, Freiburg im Breisgau, Genova, Lod og spejderbevægelsen.

I Danmark er flere kirker viet til Sankt Jørgen.

I middelalderen påkaldtes Sankt Jørgen (Sankt Georg) mod spedalskhed, og uden for mange danske byer fandtes en Sankt Jørgens Gård eller et Sankt Jørgens Hospital. Sankt Jørgens Gård og Sankt Jørgens Hospital findes stadig i flere byer som i Aakirkeby og Kolding, hvor Sct. Jørgens Gård er foreningslivets hus. Ligeledes er navnet Sankt Jørgen fra Sankt Jørgens Gård eller Hospital i tidens løb 'smittet af' på navne eller stednavne i lokalområdet. Således f.eks. Sankt Jørgens Sø i København og Sankt Jørgensbjerg i Roskilde.

Ordet Sankt kan forkortes til Skt., Sct. eller St., og ved søgning på navne der indeholder Sankt Jørgen bør formerne Skt. Jørgen, Sct. Jørgen og St. Jørgen også forsøges. I ældre litteratur som "Kjøbenhavns Historie og Beskrivelse I", 1877, af Oluf August Nielsen bruges også formen S. Jørgen fx i S. Jørgens Hospital.

Ligesom Sankt Jørgen er det 'fordanskede' navn for Sankt Georg (George eller Georgius), er navnet på Sankt Georg tilpasset andre sprog. Således Sankt Göran på svensk og San Jorge på spansk.

Sankt Jørgen mindes og fejres den 23. april. På øen Büyükada nær Istanbul ligger der et ortodokst kloster, der er tilegnet Sankt Jørgen.

Galleri

Se også 
 Kirker opkaldt efter Sankt Jørgen: Sankt Jørgens Kirke
 Borbjerg Kirke
 Georgskors
 Sct. Georgs Gilderne (med medlemsbladet Sct. Georg)

Referencer

Ekstern henvisning 
 Legenden om Sankt Jørgen (Svenska kyrkan)

Tjek fødselsår
Helgener
Sankt Josefs Skole (Roskilde)

Sankt Josefs Skole (eller Skt. Josefs Skole) er en katolsk privatskole på Frederiksborgvej i Roskilde, hvis fundament og virke bygger på det katolsk-kristne livs- og menneskesyn. Skolen består af børnehave-klasse til og med 10. klassetrin med i alt cirka 1000 elever, heraf godt 200 i den internationale afdeling (pr. 2022). Skolens fritidsordning (kaldet SFO Labyrinten) tilbydes skolens elever fra børnehaveklassen til 3. klasse.

Sankt Laurentii Kirke på den anden side af vejen er tilknyttet skolen.

Historie 
Skolen blev etableret i oktober 1904.

Eksterne henvisninger 
 Sankt Josefs Skoles hjemmeside

Katolske skoler i Danmark
Etableret i 1904
Uddannelse i Roskilde
Sankt Knuds Skole (Aarhus)

Sankt Knuds Skole (eller Skt. Knuds Skole) er en fri grundskole på Ryesgade midt i Aarhus, hvis fundament bygger på det katolsk-kristne livs- og menneskesyn. Skolen består af børnehaveklasser til og med 9. klassetrin med i alt cirka 437 elever (pr. 2014). 20% af eleverne er katolikker. Der er cirka 60 lærere og andet personale ansat på skolen. Skt. Knuds Skoles skolefritidsordning (kaldet Asgård) tilbydes skolens elever 0. – 4. klasse.

Skolen er medlem af Foreningen af Katolske Skoler i Danmark.

Historie 
Skt Knuds Skole blev etableret i 1873 af Pater Augustin Sträter i ejendommen Fredensgade 22, da Jesu Selskab i april forinden på en konference i København besluttede at grundlægge en katolsk menighed i Aarhus, der på daværende tidspunkt kun havde en enkel katolik blandt 20.000 indbyggere. Skolen er navngivet efter Knud den Hellige, som var konge i Danmark i perioden 1080-86 og Danmarks værnehelgen. Skolen fejrer sin fødselsdag hvert år den 19. april, som netop er dagen, Knud den Helliges jordiske rester i år 1100 blev lagt i et skrin og anbragt i alteret i Sankt Knuds Kirke i Odense.

Skolen startede ud med byens eneste katolik (tysk skrædder) og dennes to børn, men antallet var i 1875 vokset til 36 elever og pater Sträter og pater Feldmann ikke længere kunne overkomme undervisningen. Undervisningen af pigerne og de små drenge blev derfor overtaget af Skt. Joseph-Søstrene fra Odense. I 1875 blev skolen flyttet ind i menighedens nye hus på Ryesgade 24, hvor den siden har haft til huse.

Eksterne henvisninger 
 Sankt Knuds Skoles hjemmeside
 Sankt Knuds Skole på aarhuswiki.dk

Katolske skoler i Danmark
Uddannelsesinstitutioner i Aarhus